കായിക താരങ്ങള്ക്കു രാജീവ് ഗാന്ധി അവാര്ഡ് നല്കി ആദരിച്ചു കൂരാച്ചുണ്ട്: മുന് പ്രധാനമന്ത്രി രാജീവ് ഗാന്ധിയുടെ ഓര്മകളെ വിസ്മരിച്ചുകൊണ്ട് മോദി സര്ക്കാര് നടത്തുന്ന നടപടികളില് പ്രതിക്ഷേധിച്ച് യൂത്ത് കോണ്ഗ്രസ് കക്കയം യൂണിറ്റ് കമ്മിറ്റിയുടെ ആഭിമുഖ്യത്തില് കായിക താരങ്ങള്ക്ക് രാജീവ് ഗാന്ധി അവാര്ഡ് നല്കി ആദരിച്ചു. രാജീവ് ഗാന്ധിയുടെ പേരില് നല്കിവരുന്ന പരമോന്നത ബഹുമതിയായ രാജീവ് ഗാന്ധി ഖേല്രത്ന അവാര്ഡില് നിന്ന് അദ്ദേത്തിന്റെ പേര് നീക്കം ചെയ്തതിനെതിരെയായിരുന്നു പ്രതിഷേധം. മികച്ച ദേശീയകായിക താരങ്ങളായ ഷില്ജ ഷാജി, കീര്ത്തി സുരേഷ് എന്നിവരെയാണ് ആദരിച്ചത്. നിയോജക മണ്ഡലം വൈസ്പ്രസിഡന്റ് അഭിജിത്ത് ഉണ്ണികുളം അവാര്ഡുകള് നല്കി. അഫ്സല് സ്രാമ്ബിക്കല് അധ്യക്ഷത വഹിച്ചു. വാര്ഡ് അംഗം ഡാര്ളി പുല്ലന്കുന്നേല്, മണ്ഡലം പ്രസിഡന്റ് സന്ദീപ് കളപ്പുരയ്ക്കല്, നിസാം കക്കയം, ജെറിന് കുര്യാക്കോസ്, വിഷ്ണു തണ്ടോറ, ബിബിന് വെളിയംകുളം, കുഞ്ഞാലി കോട്ടോല എന്നിവര് പ്രസംഗിച്ചു.